ಕಾರ್ತಿಕ್ ೨೦೦೪ರ ಆಗಸ್ಟ್ ನಲ್ಲಿ ಏಕದಿನ ಪಂದ್ಯಕ್ಕೆ ಭಾರತ ತಂಡದಲ್ಲಿ ಪ್ರಮಥವಾಗಿ ಆಯ್ಕೆಯಾದರು. ನಂತರದಲ್ಲಿ ರಾಹುಲ್ ದ್ರಾವಿಡ್ ರನ್ನು ತಾತ್ಕಾಲಿಕ ವಿಕೆಟ್ ಕೀಪರ್ ಆಗಿ ಬಳಸಿಕೊಳ್ಳುವುದನ್ನು ನಿಲ್ಲಿಸಲು ಮತ್ತು ಕಳಪೆ ಪ್ರದರ್ಶನ ತೋರುತ್ತಿದ್ದ ವಿಕೆಟ್ ಕೀಪರ್ ಪಾರ್ಥೀವ್ ಪಟೇಲ್ ಜಾಗಕ್ಕೆ ಇವರನ್ನು ಬಳಸಿಕೊಳ್ಳಲು ಆಯ್ಕೆದಾರರು ನಿರ್ಧರಿಸಿದರು. ಇವರು ಲಾರ್ಡ್ಸ್ ನಲ್ಲಿ ಇಂಗ್ಲೆಂಡ್ ವಿರುದ್ಧ ಕೇವಲ ಒಂದು ಪಂದ್ಯ ಮಾತ್ರ ಆಡಿದರು. ಈ ಪಂದ್ಯದಲ್ಲಿ ಒಂದು ರನ್ ಗಳಿಸಿದ್ದಾಗ ಔಟ್ ಆದರು. ಆಗ ಅನಿಲ್ ಕುಂಬ್ಲೆ ಬೌಲಿಂಗ್ ನಲ್ಲಿ ಇಂಗ್ಲೆಂಡ್ ತಂಡದ ನಾಯಕ ಮೈಕೆಲ್ ವಾನ್ ನ ಕ್ಯಾಚ್ ಅನ್ನು ಬಿಟ್ಟರು. ಕೊನೆಯಲ್ಲಿ ಲೆಗ್ ಸೈಡ್ ಬಂದಂತ ಚಂಡಿನಿಂದ ವಾನ್ ನನ್ನು ಸ್ಟಂಪ್ ಔಟ್ ಮಾಡಿದರು. ಮತ್ತು ಒಂದು ಕ್ಯಾಚ್ ಸಹಿತ ಹಿಡಿದರು. ೨೦೦೪ರ ಐಸಿಸಿ ಚಾಂಪಿಯನ್ಸ್ ಟ್ರೋಫಿ ಸರಣಿಯಲ್ಲಿ ಕೀನ್ಯಾ ವಿರುದ್ಧ ಮತ್ತೊಂದು ಪಂದ್ಯವನ್ನು ಆಡಿದರು ಮತ್ತು ಮೂರು ಕ್ಯಾಚ್ ಗಳನ್ನು ಪಡೆಯುವುದರ ಮೂಲಕ ವಿದೇಶಿ ಪ್ರವಾಸದಲ್ಲಿ ಹೆಚ್ಚಿನ ಸಮಯದಲ್ಲಿ ಭಾರತ ದ್ರಾವಿಡ್ ವಿಕೆಟ್ ಕೀಪಿಂಗ್ ಮೇಲಿಟ್ಟಿದ್ದ ನಂಬಿಕೆ ಗಳಿಸಿದರು. ಭಾರತ ತನ್ನ ಇನ್ನಿಂಗ್ಸ್ ನಲ್ಲಿ ಕೇವಲ ನಾಲ್ಕು ವಿಕೆಟ್ ಕಳೆದುಕೊಂಡಿದ್ದರಿಂದ ಕಾರ್ತಿಕ್ ಬ್ಯಾಟ್ ಮಾಡಬೇಕಾದ ಅವಶ್ಯಕತೆ ಬರಲಿಲ್ಲ. ಆ ಬಳಿಕ ಮಹೇಂದ್ರ ಸಿಂಗ್ ಧೋನಿ ಏಕದಿನ ಪಂದ್ಯದ ವಿಕೆಟ್ ಕೀಪಿಂಗ್ ಸ್ಥಾನಕ್ಕೆ ನೇಮಸಿಲ್ಪಟ್ಟರು. ಧೋನಿ ದ್ರಾವಿಡ್ ರಿಂದ ಸಹ ವಿಕೆಟ್ ಕೀಪಿಂಗ್ ಅನ್ನು ಪೂರ್ಣ ಪ್ರಮಾಣ ಅವಧಿಯಲ್ಲಿ ಪಡೆದರು. ೨೦೦೬ ರ ವರೆಗೆ ಕಾರ್ತಿಕ್ ಯಾವುದೇ ಇನ್ನೊಂದು ಏಕದಿನ ಪಂದ್ಯವನ್ನು ಆಡಲಿಲ್ಲ.

ಕಾರ್ತಿಕ್ ಮುಂಬಯಿನಲ್ಲಿ ನಡೆಯುತ್ತಿದ್ದ ಆಸ್ಟ್ರೇಲಿಯಾ ಮತ್ತು ಭಾರತ ವಿರುದ್ಧದ ೪ನೇ ಟೆಸ್ಟ್ ಪಂದ್ಯದಲ್ಲಿ ಪ್ರಥಮವಾಗಿ ಆಟವಾಡಿದರು. ಆಗ ಕಳಪೆ ಬ್ಯಾಟಿಂಗ್ ಪ್ರದರ್ಶನ ಮತ್ತು ವಿಕೆಟ್ ಕೀಪಿಂಗ್ ನಿಂದಾಗಿ ಪಾರ್ಥೀವ್ ಪಟೇಲ್ ರನ್ನು ತಂಡದಿಂದ ಕೈಬಿಡಲಾಗಿತ್ತು. ಎರಡು ಇನ್ನಿಂಗ್ಸ್ ನಲ್ಲಿ ೧೪ ರನ್ ಹಾಗೂ ೨ ಕ್ಯಾಚ್ ಪಡೆಯಲಷ್ಟೇ ಇವರಿಗೆ ಸಾಧ್ಯವಾಯಿತು. ಆದರೆ ಮೈದಾನದಲ್ಲಿ ಬೌಲಿಂಗ್ ಮಾಡುವಾಗ ಬೌನ್ಸ್ ಮತ್ತು ಸ್ಪಿನ್ ಗಳಲ್ಲಿ ಆಗುತ್ತಿದ್ದ ವ್ಯತ್ಯಾಸವನ್ನು ಅಂದಾಜಿಸಿ ಉತ್ತಮ ವಿಕೆಟ್ ಕೀಪಿಂಗ್ ಮಾಡಿದ್ದು ಎಲ್ಲರ ಹೊಗಳಿಕೆಗೆ ಕಾರಣವಾಯಿತು. ಎರಡು ದಿನಗಳ ಆಟದಲ್ಲಿ ೪೦ ವಿಕೆಟ್ ಪತನವಾಗಿತ್ತು. ೧೩ ರನ್ ಗಳಿಂದ ಎದುರಾಳಿ ತಂಡವನ್ನು ಸದೆಬಡಿಯುವ ಮೂಲಕ ಕಾರ್ತಿಕ್ ಸಹ ಗೆಲುವಿನ ರುಚಿ ನೋಡಿದರು. ಭಾರತ ತಂಡದ ಮುಂದಿನ ಪಂದ್ಯಗಳಲ್ಲಿ ಕಾರ್ತಿಕ್ ಭದ್ರ ಸ್ಥಾನ ಪಡೆದರು. ದಕ್ಷಿಣ ಆಫ್ರಿಕಾ ವಿರುದ್ಧ ಎರಡು ಟೆಸ್ಟ್ ಪಂದ್ಯಗಳನ್ನು ತಾಯ್ನೆಲದಲ್ಲಿ ಆಡಿದರು. ಎರಡೂ ತಂಡಗಳು ೪೫೦ ರನ್ ಗಳಿಗಿಂತ ಹೆಚ್ಚು ರನ್ ಹೊಡೆದು ಸಮಬಲ ಸಾಧಿಸಿದವು. ಕಾನ್ಪುರ್ ದಲ್ಲಿ ನಡೆದ ಮೊದಲ ಟೆಸ್ಟ್ ಪಂದ್ಯದಲ್ಲಿ ಕಾರ್ತಿಕ್ ಏಕಾಂಗಿ ಹೋರಾಟ ನಡೆಸಿದರು. ಕಲ್ಕತ್ತಾದಲ್ಲಿ ನಡೆದ ಎರಡನೇ ಟೆಸ್ಟ್ ಪಂದ್ಯದಲ್ಲಿ ಕಾರ್ತಿಕ್ ೪೬ ರನ್ ಗಳಿಸಿ ಭಾರತದ ಮೊದಲ ಇನ್ನಿಂಗ್ಸ್ ಮುನ್ನಡೆಯನ್ನು ೧೦೬ ರನ್ ಗೆ ಹೆಚ್ಚಿಸಿದರು. ಆಗ ತಂಡವು ೮ ವಿಕೆಟ್ ಗಳ ಜಯ ಸಾಧಿಸಿತು.

೨೦೦೪ರ ಡಿಸೆಂಬರ್ ನಲ್ಲಿ ಬಾಂಗ್ಲಾದೇಶ ವಿರುದ್ಧದ ಭಾರತದ ಎರಡು ಟೆಸ್ಟ್ ಪ್ರವಾಸದಲ್ಲಿ ಹೆಚ್ಚಿನ ರನ್ ಗಳಿಸಲು ಅವಕಾಶ ಲಭಿಸಿತ್ತು. ಯಾವುದೇ ಟೆಸ್ಟ್ ಪಂದ್ಯವನ್ನು ಗೆಲ್ಲದ ತಂಡದ ವಿರುದ್ಧ ಪ್ರಯಾಸವಾಗಿಯೇ ಸರಣಿ ಗೆಲವನ್ನು ಬಾಚಿಕೊಂಡರು. ಎರಡೂ ಪಂದ್ಯಗಳಲ್ಲೂ ಇನ್ನಿಂಗ್ಸ್ ಜಯ ಸಾಧಿಸಿದರು. ಭಾರತ ತಂಡ ಎರಡೂ ಪಂದ್ಯಗಳಲ್ಲಿ ೫೦೦ಕ್ಕೂ ಹೆಚ್ಚು ರನ್ ಗಳಿಸಿತು. ಆದರೆ ಕಾರ್ತಿಕ್ ಹೆಚ್ಚಿನ ರನ್ ಗಳಿಸಲು ಸಾಧ್ಯವಾಗದೇ ಕೇವಲ ೨೫ ಮತ್ತು ೧೧ ರನ್ ಗಳನ್ನು ಗಳಿಸಿದ್ದರು.

ಟೆಸ್ಟ್ ಪಂದ್ಯ ಮುಗಿದ ಬಳಿಕ ಕಾರ್ತಿಕ್ ದೇಶೀ ಕ್ರಿಕೆಟ್ ಗೆ ಮರಳಿದರು. ಆಗ ಅವರ ಸಹ ಆಟಗಾರರು ಏಕದಿನ ಪಂದ್ಯದಲ್ಲಿ ಆಡುತ್ತಿದ್ದರು. ಮತ್ತು ತಮಿಳುನಾಡು ತಂಡದ ಪರವಾಗಿ ಎರಡು ರಣಜಿ ಟ್ರೋಫಿ ಪಂದ್ಯಗಳಲ್ಲಿ ಆಡಿದರು. ಆಡಿದ ೪ ಪಂದ್ಯಗಳಲ್ಲಿ ೧೦೦ ರನ್ ಗಳಿಸಿ, ೨೫.೦೦ ಸರಾಸರಿಯನ್ನು ಪಡೆದರು. ೨೦೦೫ ಜನವರಿಯಲ್ಲಿ, ಹಲವಾರು ಪ್ರಾದೇಶಿಕ ಟೂರ್ನಮೆಂಟ್ ಅನ್ನು ಆಯೋಜಿಸಲಾಗಿದ್ದವು ಮತ್ತು ಕಾರ್ತಿಕ್ ಈ ಅವಕಾಶವನ್ನು ಆಯ್ಕೆ ಪ್ರಕ್ರಿಯೆಗೆ ಬಳಸಿಕೊಳ್ಳಲು ಅವಕಾಶವಿತ್ತು. ಏಕೆಂದರೆ ಈ ಸಂದರ್ಭದಲ್ಲಿ ಮೂರು ಎ ಪಟ್ಟಿಯ ಪಂದ್ಯಕ್ಕಿಂತ ಹೆಚ್ಚು ಪಂದ್ಯದಲ್ಲಿ ಕಾರ್ತಿಕ್ ಆಡಿರಲಿಲ್ಲ. ತಮಿಳುನಾಡು ತಂಡದ ೫ ಪಂದ್ಯಗಳಲ್ಲಿ ಕಾರ್ತಿಕ್ ಕೇವಲ ಮೂರು ಇನ್ನಿಂಗ್ಸ್ ನಲ್ಲಿ ಮಾತ್ರ ಆಡಿದ್ದಾರೆ. ಆದರೆ ಎರಡು ಪಂದ್ಯಗಳಲ್ಲಿ ೭೨ ಮತ್ತು ೮೦ ರನ್ ಗಳಿಸಿದ್ದಾರೆ. ನಂತರ ಇವರನ್ನು ಮೊದಲ ಬಾರಿಗೆ ದಕ್ಷಿಣ ವಲಯ ಹಿರಿಯರ ತಂಡಕ್ಕೆ ವಲಯ ಮಟ್ಟದ ಏಕದಿನ ಪಂದ್ಯಕ್ಕೆ ಕರೆಯಲಾಯಿತು. ದಕ್ಷಿಣಿಗರ ಪರವಾಗಿ ಆಡಿದ ನಾಲ್ಕು ಪಂದ್ಯಗಳಲ್ಲಿ ಒಟ್ಟು ೧೦೬ ರನ್ ಗಳಿಸಿ, ೨೬.೫೦ ಸರಾಸರಿಯನ್ನು ಪಡೆದರು. ಚಾಲೆಂಜರ್ಸ್ ಟ್ರೋಫಿಯಲ್ಲಿ ಕಾರ್ತಿಕ್ ಭಾರತ ಎ ತಂಡದ ಪರವಾಗಿ, ಭಾರತ ಬಿ ಮತ್ತು ಭಾರತ ಹಿರಿಯ ತಂಡ ವಿರುದ್ಧ ವಾಗಿ ಕಣಕ್ಕಿಳಿದರು. ಮತ್ತು ಈ ಪಂದ್ಯಗಳಲ್ಲಿ ೧೭ ಮತ್ತು ೩ ರನ್ ಗಳಿಸುವ ಮೂಲಕ ಸಣ್ಣ ಆಘಾತ ಅನುಭವಿಸಿದರು. ನಂತರ ಇವರು ದಕ್ಷಿಣ ವಲಯದ ಪರವಾಗಿ ಪ್ರಥಮ ದರ್ಜೆ ದುಲೀಪ್ ಟ್ರೋಫಿಯಲ್ಲಿ ಭಾಗವಹಿಸಿದರು. ಆದರೆ ಉತ್ತಮ ವಾಪಸಾತಿಯನ್ನು ತೋರಿಸಿದ ಅವರು, ಎರಡು ಪಂದ್ಯಗಳಲ್ಲಿ ೧೦೧ ರನ್ ಗಳಿಸುವ ಮೂಲಕ ೨೫.೫ ಸರಾಸರಿಯನ್ನು ಹೊಂದಿದರು. ಆದರೂ ಒಂದು ಇನ್ನಿಂಗ್ಸ್ ನಲ್ಲಿ ೫೯ ರನ್ ಗಳಿಸುವ ಸಂದರ್ಭದಲ್ಲಿ ರನ್ ಔಟ್ ಗೆ ಬಲಿಯಾದರು.

ಕಳಪೆ ಪ್ರದರ್ಶನ ತೋರಿದರೂ ಸಹ ಕಾರ್ತಿಕ್ ಭಾರತ ನೆಲದಲ್ಲಿ ಮಾರ್ಚ್ ತಿಂಗಳಿನಲ್ಲಿ ಪಾಕಿಸ್ತಾನ ವಿರುದ್ಧದ ೩ ಟೆಸ್ಟ್ ಪಂದ್ಯಗಳಿಗೆ ತಮ್ಮ ಸ್ಥಾನವನ್ನು ಉಳಿಸಿಕೊಂಡರು. ಮೊಹಾಲಿಯಲ್ಲಿ ನಡೆದ ಮೊದಲ ಟೆಸ್ಟ್ ನಲ್ಲಿ ಎರಡೂ ತಂಡಗಳು ಹೆಚ್ಚು ರನ್ ಗಳಿಸಿದ್ದರಿಂದ ಪಂದ್ಯ ಡ್ರಾದಲ್ಲಿ ಅಂತ್ಯಗೊಂಡಿತು. ಭಾರತ ಸಂಗ್ರಹಿಸಿದ ೫೧೬ ರನ್ ಗಳಲ್ಲಿ ಕಾರ್ತಿಕ್ ಗಳಿಸಿದ್ದು ಕೇವಲ ೬ ರನ್ ಮಾತ್ರ. ನಂತರ ಕಲ್ಕಾತ್ತಾದ ಈಡನ್ ಗಾರ್ಡನ್ ಮೈದಾನದಲ್ಲಿ ನಡೆದ ಪಾಕಿಸ್ತಾನ ವಿರುದ್ಧದ ಪಂದ್ಯದಲ್ಲಿ ಕಾರ್ತಿಕ್ ಉತ್ತಮ ಬ್ಯಾಟಿಂಗ್ ಪ್ರದರ್ಶನ ತೋರಿದರು. ಈ ಪಂದ್ಯದಲ್ಲಿ ಭಾರತ ಮೊದಲು ಬ್ಯಾಟ್ ಮಾಡಿತು. ಕಾರ್ತಿಕ್ ಆಟ ಪ್ರಾರಂಭಿಸಿ ೨೮ ರನ್ ಗಳಿಸಿದ್ದಾಗ, ರನ್ ಔಟ್ ಗೆ ಬಲಿಯಾದರು. ಭಾರತ ೪೦೭ ರನ್ ಗಳಿಸಿತು ಮತ್ತು ಪಾಕಿಸ್ತಾನ ಪ್ರತ್ಯುತ್ತರ ಕೊಡಲಾಗದೇ ೩೯೩ ರನ್ ಗಳಿಸುವಷ್ಟರಲ್ಲಿ ತನ್ನೆಲ್ಲಾ ವಿಕೆಟ್ ಕಳೆದುಕೊಂಡಿತು. ಈ ಪಂದ್ಯದ ಎರಡನೇ ಇನ್ನಿಂಗ್ಸ್ ನಲ್ಲಿ ಕಾರ್ತಿಕ್ ಹಾಗೂ ರಾಹುಲ್ ದ್ರಾವಿಡ್ ಜೊತೆಗೂಡಿ ೧೬೬ ರನ್ ಜೊತೆಯಾಟ ನೀಡಿ, ಭಾರತ ೪೨೨ ರನ್ ಗಳ ಗುರಿ ನೀಡಲು ಕಾರಣರಾದರು. ಇದು ಪ್ರವಾಸಿ ತಂಡಕ್ಕೆ ಪಿಚ್ ತನ್ನ ಗುಣಮಟ್ಟ ಕಳೆದುಕೊಳ್ಳುತ್ತಾ ಬಂದಿದ್ದರಿಂದ ಭಾರತ ತಂಡ ನೀಡಿದ್ದ ಗುರಿ ಮುಟ್ಟಲು ಸಾಧ್ಯವಾಗಲಿಲ್ಲ. ಹೀಗಾಗಿ ಭಾರತ ೧೯೬ ರನ್ ಗಳಿಂದ ಪಂದ್ಯವನ್ನು ಗೆದ್ದುಕೊಂಡಿತು. ಇದರ ನಂತರದ ಪಂದ್ಯದಲ್ಲಿ ಕಾರ್ತಿಕ್ ಎರಡು ಇನ್ನಿಂಗ್ಸ್ ನಲ್ಲಿ ಕೇವಲ ೧೦ ಮತ್ತು ೯ ರನ್ ಗಳಿಸಿದರು. ಭಾರತ ಕೊನೆಯದಲ್ಲಿ ೧೦ ವಿಕೆಟ್ ಕಳೆದುಕೊಂಡು ಪಂದ್ಯದಲ್ಲಿ ಸೋತಿತು. ಇಲ್ಲದಿದ್ದರೆ ಮೊದಲೂ ಮೂರು ಇನ್ನಿಂಗ್ಸ್ ನಲ್ಲಿ ಭಾರತ ಕೇವಲ ೨೨ ವಿಕೆಟ್ ಗಳನ್ನು ಕಳೆದುಕೊಂಡು ೧೨೮೦ ರನ್ ಗಳಿಸಿತ್ತು.

ಈ ಸಮಯದಲ್ಲಿ ಕಾರ್ತಿಕ್ ರನ್ನು ಪಾಕಿಸ್ತಾನ ವಿರುದ್ಧದ ಏಕದಿನ ಪಂದ್ಯದಲ್ಲಿ ಆಯ್ಕೆಮಾಡಲಿಲ್ಲ. ಈ ಕಾರಣದಿಂದ ತಮಿಳುನಾಡು ಪರ ಏಕದಿನ ಪಂದ್ಯವಾಡಲು ವಾಪಸಾದರು. ಆದರೆ ಇಲ್ಲಿ ಆಡಿದ ಮೂರು ಪಂದ್ಯಗಳಲ್ಲಿ ೫೯ ರನ್ ಗಳಿಸಿ, ೧೯.೬೬ ಸರಾಸರಿಯನ್ನು ಪಡೆದರು. ಈ ಸಂದರ್ಭದಲ್ಲಿ ಧೋನಿ ಪಾಕಿಸ್ತಾನ ವಿರುದ್ಧದ ಏಕದಿನ ಪಂದ್ಯದಲ್ಲಿ ೧೪೮ ರನ್ ಗಳಿಸುವ ಮೂಲಕ ತಮ್ಮ ಸ್ಥಾನವನ್ನು ಭದ್ರಪಡಿಸಿಕೊಂಡರು ಮತ್ತು ವಿಕೆಟ್ ಕೀಪರ್ ಆಗಿಯೂ ಮುಂದುವರೆದರು. ಏಕದಿನ ಪಂದ್ಯದಲ್ಲಿ ಧೋನಿ ಹೆಚ್ಚೆಚ್ಚು ರನ್ ಗಳಿಸಲು ಪ್ರಾರಂಭಿಸಿದ್ದರಿಂದ ಕಾರ್ತಿಕ್ ರನ್ನು ಟೆಸ್ಟ್ ಪಂದ್ಯದಲ್ಲಿ ಮುಂದುವರಿಸಲು ಆಯ್ಕೆದಾರರು ನಿರ್ಧರಿಸಿದರು. ಏಕೆಂದರೆ ಕಾರ್ತಿಕ್ ೧ ವರ್ಷದ ಕ್ರಿಕೆಟ್ ಜೀವನದಲ್ಲಿ ದೇಶೀಯ ಮತ್ತು ಅಂತಾರಾಷ್ಟ್ರೀಯ ಕ್ರಿಕೆಟ್ ನಲ್ಲಿ ಕಡಿಮೆ ರನ್ ಗಳಿಸಿದ್ದರು. ಜಿಂಬಾಂಬ್ವೆ ಪ್ರವಾಸದಲ್ಲಿ ಜಿಂಬಾಂಬ್ವೆ ಬೋರ್ಡ್ ಇಲೆವೆನ್ ತಂಡದ ವಿರುದ್ಧ ಆಡಿದ ಅಭ್ಯಾಸ ಪಂದ್ಯದಲ್ಲಿ ಕಾರ್ತಿಕ್ ೪೦ ರನ್ ಗಳಿಸಿದರು. ಜಿಂಬಾಬ್ವೆ ಸರ್ಕಾರವು ತಮ್ಮ ತಂಡದಲ್ಲಿ ಹಲವಾರು ರಾಜಕೀಯ ವೈಷಮ್ಯದಿಂದ ಕೆಲ ಬದಲಾವಣೆಗಳನ್ನು ಮಾಡಿದ್ದರಿಂದ ಭಾರತಕ್ಕೆ ಸಮರ್ಪಕ ಎದುರಾಳಿ ತಂಡ ಸಿಕ್ಕಂತಾಗಲಿಲ್ಲ. ಇದರಿಂದ ಭಾರತ ೧೦ ವಿಕೆಟ್ ಗಳಿಂದ ಇನ್ನಿಂಗ್ಸ್ ಜಯಸಾಧಿಸಿತು. ಭಾರತ ದುರ್ಬಲ ಎದುರಾಳಿಗಳ ವಿರುದ್ಧ ಎರಡು ಇನ್ನಿಂಗ್ಸ್ ನಲ್ಲಿ ೫೫೪ ಮತ್ತು ೩೬೬ ರನ್ ಗಳನ್ನು ಕಲೆಹಾಕಿತು. ಆದರೆ ಕಾರ್ತಿಕ್ ಈ ಸಂದರ್ಭವನ್ನು ಬಳಸಿಕೊಳ್ಳುವಲ್ಲಿ ವಿಫಲರಾದರು, ಎರಡು ಬಾರಿಯೂ ಒಂದು ರನ್ ಗಳಿಸಿದ್ದರು.

ಚಾಲೆಂಜರ್ಸ್ ಟ್ರೋಫಿಯಲ್ಲಿ ಭಾರತ ಎ ತಂಡದ ಪರವಾಗಿ ಆಡಿದ ಕಾರ್ತಿಕ್ ಭಾರತಕ್ಕೆ ವಾಪಸಾದರು. ಮತ್ತು ಇದರಲ್ಲಿ ೨೬ ಹಾಗೂ ೧೧ ರನ್ ಗಳಿಸಿದ್ದರು. ಭಾರತದ ನೆಲದಲ್ಲಿ ಶ್ರೀಲಂಕಾ ಮತ್ತು ದಕ್ಷಿಣ ಆಫ್ರಿಕಾ ವಿರುದ್ಧದ ಏಕದಿನ ಪಂದ್ಯದಲ್ಲಿ ಇವರನ್ನು ತಂಡಕ್ಕೆ ಮರಳುವಂತೆ ಮಾಡಲು ಇವರ ಪ್ರದರ್ಶನ ಸಾಕಾಗಲಿಲ್ಲ. ಈ ಮಧ್ಯದ ಅವಧಿಯಲ್ಲಿ ಕಾರ್ತಿಕ್ ದುಲೀಪ್ ಟ್ರೋಫಿಯಲ್ಲಿ ಆಡಿದರು. ಮತ್ತು ಟೆಸ್ಟ್ ಆಡುವ ಸಾಮರ್ಥ್ಯವನ್ನು ಗಳಿಸಲು ಅವಕಾಶಲಾಯಿತು. ಆದಾಗ್ಯೂ ಕಾರ್ತಿಕ್ ಆಡಿದ ಎರಡು ಪಂದ್ಯದಲ್ಲಿ ಕೇಲವ ೧೦೬ ರನ್ ಗಳಿಸಿ, ೨೬.೫೦ ಸರಾಸರಿಯನ್ನು ಹೊಂದಿದರು. ಮತ್ತು ದಕ್ಷಿಣ ವಲಯ ಈ ಎರಡೂ ಪಂದ್ಯಗಳಲ್ಲಿ ಸೋಲುಂಡಿತು. ಮತ್ತು ಸರಣಿಯಿಂದ ಹೊರಬಿದ್ದಿತು. ಇದರ ಮುಂದಿನ ತಿಂಗಳಿನಿಂದ ಕಾರ್ತಿಕ್ ಮೂಲೆಗುಂಪಾದರು.

ಭಾರತದಲ್ಲಿ ಹಮ್ಮಿಕೊಂಡಿದ್ದ ೩ ಟೆಸ್ಟ್ ಪಂದ್ಯದಲ್ಲಿ ಕಾರ್ತಿಕ್ ರನ್ನು ಕೈಬಿಡಲಾಯಿತು. ಮತ್ತು ಈ ಸ್ಥಾನಕ್ಕೆ ಧೋನಿಯನ್ನು ಆಯ್ಕೆ ಮಾಡಲಾಯಿತು. ೧೦ ಟೆಸ್ಟ್ ಗಳಲ್ಲಿ ಆಟ ಆಡಿದ ಕಾರ್ತಿಕ್ ಕೇವಲ ೨೪೫ ರನ್ ಗಳಿಸಲಷ್ಟೇ ಸಾಧ್ಯವಾಗಿದ್ದು, ೧೮.೮೪ ಸರಾಸರಿ ಪಡೆದಿದ್ದರು. ಇದರಲ್ಲಿ ಕೇವಲ ಒಂದು ಅರ್ಧ ಶತಕ ಮತ್ತು ಉಳಿದ ರನ್ ಗಳು ೨೫ರ ಆಸುಪಾಸು ಇರುತ್ತಿದ್ದವು. ಧೋನಿ ಆಟಕ್ಕೆ ಹೋಲಿಸಿ ನೋಡಿದಾಗ, ಧೋನಿ ಏಕದಿನ ಪಂದ್ಯದಲ್ಲಿ ಉತ್ತಮ ರನ್ ಗಳಿಕೆ ಮಾಡುತ್ತಿದ್ದರು. ಮತ್ತು ಶ್ರೀಲಂಕಾ ವಿರುದ್ಧದ ಪಂದ್ಯದಲ್ಲಿ ಸರಣಿ ಪುರುಷೋತ್ತಮ ಪ್ರಶಸ್ತಿಯನ್ನು ತಮ್ಮದಾಗಿಸಿಕೊಂಡರು. ಮತ್ತು ಒಂದು ಪಂದ್ಯದಲ್ಲಿ ಔಟಾಗದೇ ೧೮೩ ರನ್ ಗಳಿಸಿದ್ದರು.

ಕಾರ್ತಿಕ್ ರಣಜಿ ಟ್ರೋಫಿಯಲ್ಲಿ ತಮಿಳುನಾಡಿನ ಪರವಾಗಿ ಆಟ ಮುಂದುವರಿಸಿದರು. ಆದರೆ ಮೊದಲ ೪ ಇನ್ನಿಂಗ್ಸ್ ನ ಅವಧಿಯಲ್ಲಿ ಗಳಿಸಿದ್ದು ಕೇವಲ ೩೦ ರನ್. ಇದರಿಂದ ಕಾರ್ತಿಕ್ ತಂಡದಿಂದ ಬಿಡಲ್ಪಟ್ಟು, ಇವರ ಸ್ಥಾನವನ್ನು ಪಾರ್ಥಿವ್ ಪಟೇಲ್ ಆಕ್ರಮಿಸಿದರು. ೨೦೦೬ರ ಪಾಕಿಸ್ತಾನ ಪ್ರವಾಸದಲ್ಲಿ ಪಾರ್ಥಿವ್ ಪಟೇಲ್ ಕಾಯಂ ವಿಕೆಟ್ ಕೀಪರ್ ಆಗಿ ಕಾಣಿಸಿಕೊಂಡರು. ತಕ್ಷಣ ಮುಂಬಯಿ ತಂಡದ ವಿರುದ್ಧ ಕಾರ್ತಿಕ್ ೧೩೪ ರನ್ ಅನ್ನು ಪರಿಶ್ರಮದಿಂದ ಗಳಿಸಿದ್ದನ್ನು ಪ್ರಕಟಪಡಿಸಲಾಯಿತು, ಆದರೆ ಉಳಿದ ಐದು ಪಂದ್ಯಗಳಲ್ಲಿ ಕಾರ್ತಿಕ್ ೫೦ ರನ್ ಗಿಂತ ಹೆಚ್ಚು ರನ್ ಗಳಿಸಿದರೂ ಸಹ ತಂಡಕ್ಕೆ ಮರಳಲು ಸಾಧ್ಯವಾಗಲಿಲ್ಲ.

ದೇಶೀಯ ಏಕದಿನ ಪಂದ್ಯದಲ್ಲಿ ಕಾರ್ತಿಕ್ ಮಿಶ್ರ ಫಲಿತಾಂಶವನ್ನು ಪಡೆದರು. ಇವರು ತಮಿಳುನಾಡು ತಂಡದ ಪರವಾಗಿ ಆಡಿದ ಆರು ಪಂದ್ಯಗಳಲ್ಲಿ ಕೇವಲ ಒಂದು ಅರ್ಧ ಶತಕವನ್ನು ಗಳಿಸಿದ್ದರು. ಅದರಲ್ಲಿ ೭೯ ರನ್ ಸೇರಿತ್ತು. ಮತ್ತು ದಕ್ಷಿಣ ವಲಯದ ವಿರುದ್ಧ ಆಡಿದ ಮೂರು ಪಂದ್ಯಗಳಲ್ಲಿ ೧ ಅರ್ಧ ಶತಕವನ್ನು ಗಳಿಸಿದರು. ಈ ಸರಣಿಯ ಕೊನೆಯಲ್ಲಿ ಒಟ್ಟು ೨೦೯ ರನ್ ಗಳಿಸುವ ಮೂಲಕ ೨೩.೨೨ ಸರಾಸರಿ ರನ್ ಪಡೆದಿದ್ದರು.

ಕ್ರಿಕೆಟ್ ಹೊರತಾಗಿ
ಬ್ಯಾಟುಗಾರನಾಗಿ ಅಂತರಾಷ್ಟ್ರೀಯ ಮನ್ನಣೆ
ಪ್ರಾರಂಭಿಕ ಅಂತಾರಾಷ್ಟ್ರೀಯ ವೃತ್ತಿಜೀವನ
ಪ್ರಥಮ ದರ್ಜೆಯ ಆರಂಭ